***ΚΕΙΜΕΝΟ :******ΑΝΤΙΓΟΝΗ ΚΕΦΑΛΑΙΟ : ΠΡΟΛΟΓΟΣ***

***ΠΡΑΓΜΑΤΟΛΟΓΙΚΑ ΣΤΙΧΩΝ : 42 – 68*** 🕮 ***ΣΤΙΧΟΙ : 1-99***

**Ο**{**υτ’** {**αν** **κελεύσαιμι** **ο**{**υτ’** {**αν**... **κε**~**ινον** **δ’** [**εγώ** **θάψω**: Η προηγούμενη άρνηση της Ισμήνης να βοηθήσει την Αντιγόνη στην ταφή προκαλεί την οργή της Αντιγόνης, η οποία συμπεριφέρεται προς την αδελφή της ψυχρά και σκληρά. Αρχίζει από το σημείο αυτό μια σειρά διαπληκτισμών ανάμεσα στις δύο αδελφές, που έρχονται έτσι αντιμέτωπες μεταξύ τους εκπροσωπώντας η μια τον ηθικό - άγραφο νόμο και η άλλη την υποταγή στο γραπτό νόμο, τις διαταγές του Βασιλιά. Η Αντιγόνη έχει κάνει ήδη την εκλογή της, εκλογή η οποία είναι αμετάκλητη και οριστική. Η απόφαση αυτή αχεί παρθεί από την Αντιγόνη παρά τις γνωστές και ολέθριες συνέπειες που η ίδια γνωρίζει ότι θα υποστεί. Κι εδώ θα πρέπει να τονίσουμε για μια ακόμη φορά το πράγμα που υψώνει ηθικά τον τραγικό ήρωα: δεν είναι τόσο ο χαρακτήρας του, κανένας άνθρωπος δεν είναι τέλειος, όσο **η** **δύναμη** **της** **ψυχής** και **η** **πράξη** **που** **αποφασίζει** **να** **κάνει**.

Η αγανάκτηση αυτή της Αντιγόνης προς την αδελφή της οφείλεται και στο ότι περίμενε πως η Ισμήνη θα δεχόταν την πρότασή της με χαρά κι ενθουσιασμό. Μετά, όμως, από την άρνησή της Ισμήνης γίνεται ψυχρή κι εχθρική. Για την Ισμήνη το <<**καλόν**>> είναι το διαμετρικά αντίθετο του «**θανε**~**ιν»**, πράγμα που δεν ισχύει για την Αντιγόνη, που έχει ύψιστη συναίσθηση του χρέους.

**Φίλη** **μετ΄** **αὐτοῦ** **κείσομαι**, **φίλου** **μέτα, ὅσια πανουργήσασα**: Κατά την Αντιγόνη η ταφή του νεκρού είναι έργο όσιο και σύμφωνο με το θείο νόμο κατά τον Κρέοντα όμως είναι πανούργημα, ασέβεια στην πολιτική εξουσία, πράξη αντίθετη στο ανθρώπινο δίκαιο. Με τις λέξεις «**|οσια πανουργήσασα**» δίνεται η τραγικότητα της Αντιγόνης. Παράλληλα έχουμε και τραγική σύγκρουση: Η πράξη που αποφάσισε η Αντιγόνη να εκτελέσει σημαίνει:

α. Παράβαση του νόμου της πόλης, που απαγορεύει την ταφή (πανουργία).

β. Συμμόρφωση προς το άγραφο οικογενειακό δίκαιο, που επιβάλλει την ταφή (**ὅσια**). Η πιο όσια πράξη, που είναι σύμφωνη με τη θέληση των Θεών, θεωρείται από την πόλη έγκλημα και τιμωρείται με θάνατο.

Η Αντιγόνη, όμως, χωρίς αμφιταλαντεύσεις θα εκπληρώσει το καθήκον της ακούγοντας τη φωνή της συνείδησης και σεβόμενη τους άγραφους ηθικούς νόμους με τίμημα την ίδια της τη ζωή. Εδώ βρίσκεται το κεντρικό θέμα-πρόβλημα που θίγεται στην τραγωδία και δεν είναι άλλο από την αντίθεση ανάμεσα στο <<θετό>> και στο «φυσικό» δίκαιο, στον γραπτό νόμο της πολιτείας και στο άγραφο δίκαιο της οικογένειας.

**Ἐπεί πλείων χρόνος... ἐκεῖ γάρ αἰεί κείσομαι:** Από εδώ καταλαβαίνουμε το πιστεύω των αρχαίων για την αθανασία της ψυχής και την αιώνια ζωή τους στον Άδη. Στη ραψωδία λ της «Οδύσσειας» ο Οδυσσέας βρήκε στον Άδη γνωστούς και συγγενείς, οι οποίοι ζούσαν σε ενδιάμεση κατάσταση ανάμεσα στη ψυχική και τη σαρκική. Στη ραψωδία ω της <<Οδύσσειας>> οι νεκροί μνηστήρες της Πηνελόπης κατεβαίνοντας στον Άδη συναντούν τον Αγαμέμνονα και τον Αχιλλέα.

**ΣΗΜΕΙΩΣΗ**: Σύμφωνα με τις αντιλήψεις των αρχαίων, ο προδότης δεν δικαιούνταν να σε έδαφος της πατρίδας του, αλλά έπρεπε να μεταφερθεί και να ενταφιασθεί μακριά και πέρα από τα σύνορα για να βρει ησυχία. Ο σεβασμός των νεκρών επιβάλλεται από τους Θείους νόμους, για την τήρηση των οποίων επαγρυπνούν η Δίκη και οι χθόνιοι Θεοί (=οι Θεοί του κάτω κόσμου).

Η στέρηση της ταφής απ’ το νεκρό ήταν πράξη μισητή σε Θεούς και ανθρώπους.

Ο άταφος νεκρός ήταν καταδικασμένος να περιπλανιέται και να μην βρίσκει και ησυχία.

Ο Σοφοκλής εκφράζοντας αυτές τις αντιλήψεις γίνεται πιστός ερμηνευτής της θρησκευτικής συνείδησης των ανθρώπων της εποχής του. Άλλωστε οι σύγχρονοι του Σοφοκλή θα έφερναν παρακολουθώντας την τραγωδία στο νου τους μια κατάρα που τους βάραινε όλους: την κατάρα του ιερέα του γένους των Βουζύγων (=το επιφανέστερο και παλαιότερο Αθηναϊκό γένος) γιατί άφησαν άταφο έναν νεκρό αψηφώντας τις συνέπειες.

Τα πρώτα στοιχεία του μύθου που πραγματεύεται ο Σοφοκλής στην «Αντιγόνη» βρίσκονται στην <<Οδύσσεια>> (λ, 271-280) και στην «Ιλιάδα» (Ψ,679). Το μύθο τον διαπραγματεύτηκε και ο Αισχύλος στους «**]** **Επτά** [**επί** **Θήβας**»

**Τά** **τῶν** **Θεῶν** **ἔντιμα**: Οι Θεοί επιτάσσουν την ταφή των νεκρών και την απόδοση επικήδειων τιμών.

**Βί****ᾳ** **πολιτῶν**: Εννοεί εδώ τον Κρέοντα, σαν εκπρόσωπο της πολιτείας. Η φράση όμως είναι σύγχρονη του ποιητή, γιατί στους ηρωικούς χρόνους επικρατούσε βασιλεία.

**Σοί δ’ εἰ δοκεῖ... ἀτιμάσασ΄ ἕχε**: Αντιγόνη.

**Ἐγώ μέν οὐκ ἄτιμα ποιοῦμαι, τό δέ... ἀμήχανος** : Ισμήνη. Η Αντιγόνη βλέπει με το μάτι του ηθικά δυνατού, ανώτερου κι ελεύθερου ανθρώπου τη μικρότητα των συμφεροντολογικών προσανατολισμών των βολεμένων ανθρώπων (Ισμήνη). Είδε η Αντιγόνη την άρνηση της αδελφής της σαν προσβολή στο νεκρό αδελφό και στους Θεούς του Άδη και της το λέει ανεπιφύλακτα («**σοί δ’ εἰ δοκεῖ... ἀτιμάσα’ ἔχε**»)**.**

Η Ισμήνη έρχεται σε δύσκολη θέση και προσπαθεί να δικαιολογηθεί: Λέει ότι δεν είναι ασεβής και δε θέλει να κάνει τίποτε που να προσβάλλει το νεκρό αδελφό. Όμως, ομολογεί πως είναι ψυχικά αδύναμη να εναντιωθεί στο βασιλιά και στους πολίτες.

Ας σταθούμε στις λέξεις, που χρησιμοποιεί η Ισμήνη, «**βίᾳ πολιτῶν**»: Διαφαίνεται η προσπάθεια της Ισμήνης να «ταμπουρωθεί» πίσω από το επιχείρημα της ταύτισης της γνώμης του Κρέοντα με τη γνώμη του λαού του. Η λογική αυτή είναι καθαρά ωφελιμιστική. Με τη φράση, όμως, αυτή υπονοείται και κάτι άλλο: Ο Κρέων παρουσιάζεται σαν εκπρόσωπος του λαού. Αυτό, όμως, δεν ίσχυε για τα μυθικά χρόνια (εποχή που διαδραματίζεται η τραγωδία). Τότε η εξουσία ήταν προνόμιο των λίγων. Στο σημείο, λοιπόν, αυτό ο Σοφοκλής μας μεταφέρει την άποψη και το λεξιλόγιο της δημοκρατικής πολιτείας της εποχής του 5ου αιώνα, όπου ο πολίτης είχε σημαντική συμμετοχή στα «κοινά.

**Οἴμοι ταλαίνης, ὡς ὑπερδέδοικά σου.**

**Ἀλλ’** **οὖν** **προμηνύσῃς**... **σύν δ’ αὕτως ἐγώ**. ΙΣΜΗΝΗ

**Ἀρχήν** **δέ** **θηρᾶν** **οὐ** **πρέπει** **τἀμήχανα**.

**Οἴμοι, καταύδα**... **κηρύξῃς** **τάδε**.

**Ἀλλ’ οἶδ’ ἀρέσκουσ’ οἷς... χρή.** ΑΝΤΙΓΟΝΗ

**Οὐκοῦν, ὅταν δή μή σθένω, πεπαύσομαι.**

**Πείσομαι γάρ οὐ τοσοῦτον...ὥστε μή οὐ καλῶς θανεῖν.**

Η Ισμήνη καταβάλλει μια τελευταία προσπάθεια να μεταπείσει την αδελφή της. Της λέει ότι την αγαπά πολύ και φοβάται για την τύχη της. Τη συμβουλεύει να κρατήσει μυστική την απόφασή της. Και τέλος χρησιμοποιεί τη γενικά παραδεκτή γνώμη: «**Ἀρχήν** **δέ** **θηρᾶν** **οὐ** **πρέπει** **τἀμήχανα**». Αντί, όμως, να βρουν απήχηση τα λόγια της, η Αντιγόνη μένει πιστή στην αμετάκλητη απόφαση της. Αντιδρά βίαια στην πρόταση της Ισμήνης να κρατήσει μυστική την απόφασή της και λέει ότι κάθε παρότρυνση για αποφυγή του κινδύνου είναι προσβολή για το ήθος της. Λέει ακόμη ότι κάθε παρότρυνση για αποφυγή του κινδύνου είναι προσβολή για το ήθος της. Λέει ακόμη ότι δεν θα σταματήσει τις προσπάθειές της παρά μόνο όταν πεθάνει («**Οὐκοῦν, ὅταν δή μή σθένω, πεπαύσομαι.**») και την ενδιαφέρει να είναι αρεστή σ’ αυτούς που πρέπει, δηλ. τους Θεούς του. Κάτω κόσμου και στον Πολυνείκη («**Ἀλλ’ οἶδ’ ἀρέσκουσ’ οἷς μάλισθ’ ἁδεῖν με χρή**»).